**Ministru kabineta rīkojuma projekta “Grozījumi Eiropas Savienības struktūrfondu un Kohēzijas fonda** **2014.–** **2020.** **gada** **plānošanas perioda darbības programmā “Izaugsme un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Eiropas Savienības struktūrfondu un Kohēzijas (turpmāk – ES fondi) 2014.–2020.gada plānošanas perioda darbības programmā “Izaugsme un nodarbinātība” (turpmāk – darbības programma) sagatavoti, lai darbības programmas līmenī nostiprinātu līdz šim pieņemtos Ministru kabinetā (turpmāk – MK) lēmumus par izmaiņām ES fondu finansējuma sadalījumā, paredzot finansējuma pārdales COVID-19 krīzes seku mazināšanai veselības, uzņēmējdarbības un nodarbinātības jomā, nodrošinot ar Eiropas Komisiju saskaņotus grozījumus. Rīkojuma projekts stāsies spēkā vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | ES fondu 2014.–2020. gada plānošanas perioda darbības programma ir apstiprināta ar MK 2015. gada 4. februāra rīkojumu Nr. 62 “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmu “Izaugsme un nodarbinātība””.Darbības programma izstrādāta saskaņā ar Eiropas Parlamenta un Padomes 2013. gada 17. decembra regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr. 1083/2006 (turpmāk – Regula Nr. 1303/2013). Saskaņā ar Regulas Nr. 1303/2013 30. panta 1. un 2. punktu dalībvalstij ir tiesības iesniegt Eiropas Komisijai(turpmāk – EK) pienācīgi pamatotu prasību veikt grozījumus darbības programmā, par kuriem EK attiecīgi nepieciešamības gadījumā sniedz savus apsvērumus.Reaģējot uz COVID-19 izplatību un ietekmi uz veselības, nodarbinātības un uzņēmējdarbības jomām un ar mērķi nodrošināt iespēju vieglāk un ātrāk reaģēt, mazinot COVID-19 izraisītās sekas dalībvalstu visvairāk skartajām teritorijām un to iedzīvotājiem, ES fondu Regulas Nr. 1303/2013, Nr. 1301/2013[[1]](#footnote-2) un Nr. 508/2014[[2]](#footnote-3) grozījumi ļauj dalībvalstīm pārstrukturēt investīcijas, paplašinot izdevumu attiecināmības tvērumu un pieļaujot dalībvalstu ES fondu darbības programmu grozījumus pirms EK oficiāla lēmuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2020. gada 19. maija sēdē (protokollēmums Nr. 34 33.§ “Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai””) tika izskatīts Finanšu ministrijas (turpmāk – FM) sagatavotais informatīvais ziņojums ar priekšlikumiem ES fondu finansējuma novirzīšanai veselības aprūpes pakalpojumu stiprināšanai, atbalstam uzņēmējiem un ekonomikas sildīšanai, kā arī nodarbinātības pasākumiem, t.sk. nodarbināto pārkvalifikācijai, attiecīgi paredzot atbalstu COVID-19 seku mazināšanu un ekonomikas atveseļošanas pasākumiem – ātri ieviešamiem projektiem, kas tiks īstenoti 2020.gada otrajā pusē un 2021.gadā.Darbības programmas grozījumi sagatavoti, lai darbības programmas līmenī nostiprinātu līdz šim pieņemtos MK lēmumus par izmaiņām ES fondu finansējuma sadalījumā un attiecīgi paredz:1. 1.prioritārajā virzienā “Mazo un vidējo komersantu konkurētspēja” (turpmāk – 1.PV) jaunu specifiskā atbalsta mērķa (turpmāk – SAM) 1.2.1. “Palielināt privātā sektora investīcijas P&A “1.2.1.3. pasākumu “Aizdevumi un aizdevumu procentu likmju subsīdijas komersantiem konkurētspējas veicināšanai”, kur plānots 35 milj. *euro* Eiropas Reģionālās attīstības fonda (turpmāk – ERAF) finansējums.
2. 2.prioritārajā virzienā “IKT pieejamība, e-pārvalde un pakalpojumi” papildu ERAF finansējumu 2,6.milj. *euro* apmērā 2.1.1.SAM “Uzlabot elektroniskās sakaru infrastruktūras pieejamību lauku teritorijās”, paredzot nodrošināt papildu “vidējās jūdzes” atzaru izveidošanu to izglītības iestāžu tuvumā, kurām nav pieejams kvalitatīvs platjoslas internets efektīva attālinātā mācību procesa nodrošināšanai.
3. 3.prioritārajā virzienā “Mazo un vidējo komersantu konkurētspēja” (turpmāk – 3.PV) papildu finansējumu 17,8 milj. *euro* apmērā 3.2.1.SAM “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākumam “Starptautiskās konkurētspējas veicināšana”, paredzot eksporta vaučerus komersantiem, vietējā tūrisma veicināšanas pasākumiem, Latvijas ārējo pārstāvniecību nodrošināšanai, nacionālajiem stendiem izstādēs 2021.-2023.gadā, atbalstam sertifikācijai (granti uzņēmumiem), Latvijas Investīciju un attīstības aģentūras eksporta veicināšanas pasākumiem un konsultācijām Latvijas uzņēmumiem.
4. 4.prioritārajā virzienā “Pāreja uz ekonomiku ar zemu oglekļa emisijas līmeni visās nozarēs”, finansējuma atlikumu no 4.3.1.SAM “Veicināt energoefektivitāti un vietējo AER izmantošanu centralizētajā siltumapgādē finansējumu” 2,0 milj. *euro* plānots novirzīt 3.2.1.2.pasākumam “Starptautiskās konkurētspējas veicināšana”.

Savukārt, 4.5.1.1.pasākumam “Attīstīt videi draudzīgu sabiedriskā transporta infrastruktūru (sliežu transporta)” (74,8 milj. *euro*) un 4.5.1.2.pasākumam “Attīstīt videi draudzīgu sabiedriskā transporta infrastruktūru (autobusi)”(10,0 milj. *euro*) tiek pārdalīts papildu finansējums no 6.prioritārā virziena “Ilgtspējīga transporta sistēma” (turpmāk – 6.PV) 6.2.1.1.pasākuma “Latvijas dzelzceļa tīkla elektrifikācija” (turpmāk – 6.2.1.1.pasākums), ņemot vērā pārtraukto lielo projektu (projekts Nr.6.2.1.1/18/I/001 “Latvijas dzelzceļa tīkla elektrifikācija”). Attiecīgi tiek precizēti arī rādītāji, intervences kategorijas un atbalstāmās darbības.1. 6.PV pārtrauktā lielā projekta finansējums 100 milj. *euro* tiek novirzīts COVID-19 seku mazināšanai uzņēmējdarbības atbalstam, kā arī veselības un labklājības jomās, t.i. pārdalot finansējumu uz 1.PV, kā arī 8.prioritārā virziena “Izglītība, prasmes un mūžizglītība” (turpmāk – 8.PV) un 9.prioritārā virziena “Sociālā iekļaušana un nabadzības apkarošana” (turpmāk – 9.PV) SAM un pasākumiem.

Savukārt, papildus jau minētajām pārdalēm, 195,6 milj. *euro*, t.sk. arī no pārtrauktā projekta Nr.6.2.1.2/16/I/003 “Daugavpils pieņemšanas parka un tam piebraucamo ceļu attīstība” pārdala jauniem, augstas gatavības projektiem transporta jomā 6.PV ietvaros 6.2.1.2.pasākumam “Dzelzceļa infrastruktūras modernizācija un izbūve”, paredzot ieguldījumus dzelzceļa, t.sk., pasažieru infrastruktūras modernizācijā un veicinot sabiedriskā transportā izmantošanu. Attiecīgi tiek precizēti rādītāji, intervences kategorijas un atbalstāmās darbības.1. 7.prioritārā virziena “Nodarbinātība un darbaspēka mobilitāte” (turpmāk – 7.PV) finansējumu par 10 901 962 *euro* (ES fondu daļa 9 266 668 *euro*) plānots novirzīt uz 9.PV 9.1.1.SAM “Palielināt nelabvēlīgākā situācijā esošu bezdarbnieku iekļaušanos darba tirgū”, paredzot sniegt atbalstu pagaidu nodarbinātības pasākumiem, vienlaikus tiek precizēti rādītāji un intervences kategorijas.
2. 8.PV ERAF finansējumu plānots samazināt par kopumā 5 759 231 *euro* (ES fondu daļa 4 895 346 *euro*), pārdalot 8.1.2.SAM “Uzlabot vispārējās izglītības iestāžu mācību vidi” ceturtajai projektu iesniegumu atlases kārtai paredzēto finansējumu 8.3.1.1.pasākumam “Kompetenču pieejā balstīta vispārējās izglītības satura aprobācija un ieviešana” centralizētai digitālo mācību un metodisko līdzekļu izstrādei; informāciju un komunikāciju tehnoloģiju (turpmāk – IKT) risinājumu izstrādei digitāla, tai skaitā attālināta, mācību procesa nodrošināšanai un jaunā satura kvalitatīvai ieviešanai, tostarp optimizējot pieejamo digitālo platformu izmantošanu, nodrošinot resursu brīvāku pieejamību izglītības iestādēm, kā arī vispārējās izglītības iestāžu aprīkošanu ar iztrūkstošajiem IKT rīkiem. Attiecīgi tiek precizētas intervences kategorijas. Papildus tiek paredzēts pārdalīt 17 647 059 *euro* (ES fondu daļa 15 000 000 *euro*) finansējumu no pārtrauktā projekta “Latvijas dzelzceļa tīkla elektrifikācija” 8.4.1.SAM “Pilnveidot nodarbināto personu profesionālo kompetenci”, paredzot mācības jaunu prasmju apguvei, nodarbināto pārkvalifikācijai un kvalifikācijas pilnveidei COVID-19 krīzes skarto nozaru sekmīgākai pārstrukturizācijai un attīstībai.
3. 9.PV ERAF ietvaros, lai operatīvi reaģētu uz COVID-19 pandēmiju un mazinātu tās izplatību un sekas Latvijā, ir nepieciešams sniegt papildu atbalstu infrastruktūras attīstībai, lai nodrošinātu esošo COVID-19 pacientu ārstēšanu, pacientu ar citām diagnozēm aprūpi, izolējot no COVID-19 pacientiem, kā arī lai nodrošinātu gatavību līdzīgām situācijām nākotnē. Attiecīgi plānots finansējumu 32 294 118 *euro* (ES fondu daļa 27 450 000 *euro*) no pārtrauktā projekta “Latvijas dzelzceļa tīkla elektrifikācija” novirzīt 9.3.2.SAM “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru”, paredzot SIA “Rīgas Austrumu klīniskā universitātes slimnīca” stacionāra “Gaiļezers” 9.korpusa atjaunošanu un SIA “Rīgas Psihiatrijas un narkoloģijas centrs” multifunkcionāla ambulatorā centra būvniecību.
4. Savukārt 9.PV Eiropas Sociālā fonda ietvaros plānots finansējumu palielināt par 37 741 374 *euro* (ES fondu daļa 32 080 168 *euro*), novirzot:
5. 34 431 374 *euro* (ES fondu daļa 29 266 668 *euro*) 9.1.1.1.pasākumam “Subsidētās darbavietas nelabvēlīgākā situācijā esošiem bezdarbniekiem” pieaugošā bezdarba un krīzes seku sociālajā jomā mazināšanai no 7.PV 7.3.1.SAM “Uzlabot darba drošību, it īpaši bīstamo nozaru uzņēmumos” un 7.3.2.SAM “Paildzināt gados vecāku nodarbināto darbspēju saglabāšanu un nodarbinātību” 10 901 962 euro (ES fondu daļa 9 266 668 *euro*) un no 6.PV 6.2.1.1.pasākuma 23 529 412 *euro* (ES fondu daļa 20 000 000 *euro*), paredzot atbalsta pasākumus bezdarbniekiem un nodarbinātības saglabāšanai (t.sk. pagaidu nodarbinātības pasākumiem un subsidētai nodarbinātībai (pēckrīzes situācijā)).
6. 310 000 *euro* (ES fondu daļa 263 500 *euro*) 9.1.3.SAM “Paaugstināt resocializācijas sistēmas efektivitāti” COVID-19 krīzes seku novēršanai no 3.PV 3.4.1.SAM “Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai”.
7. 3 000 000 *euro* (ES fondu daļa 2 550 000 *euro*) jaunizveidotam 9.2.7.SAM “Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai” māsu, māsu palīgu un ārstu palīgu piesaistei Rīgā, veicinot ģimenes ārstu paaudžu nomaiņu Rīgā no 6.PV 6.2.1.1. pasākuma.

Attiecīgi precizējot atbalstāmās darbības, rādītājus un intervences kategorijas. |
| 3. | Projekta izstrādē iesaistītās institūcijas un publiskas personas kapitālsabiedrības | Darbības programmas grozījumu izstrādē iesaistīta Ekonomikas ministrija, Labklājības ministrija, Veselības ministrija, Satiksmes ministrija, Izglītības un zinātnes ministrija, Vides aizsardzības un reģionālās attīstības ministrija un Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Darbības programma kopumā pozitīvi ietekmē visas tautsaimniecības jomas. Detalizētāki nosacījumi tiks ietverti attiecīgajos MK noteikumos par SAM un pasākumu īstenošanu, kurus skars rīkojuma projektā ietvertie grozījumi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot vai nepieciešamības gadījumā precizējot MK noteikumus par SAM vai to pasākumu īstenošanu, kurus skars grozījumi darbības programmā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā darbības programmā ierosinātās izmaiņas, pēc to iesniegšanas un saskaņošanas EK attiecīgas izmaiņas būs veicamas arī MK noteikumos par SAM un pasākumu īstenošanu, kurus skars grozījumi darbības programmā, attiecīgi atbildīgajām institūcijām veicot izrietošus grozījumus MK noteikumos par SAM un pasākumu īstenošanu. |
| 2. | Atbildīgā institūcija | FM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības nodrošināšanai plānotas šādas darbības:* MK rīkojuma projekta publicēšana tīmekļa vietnē [www.esfondi.lv](http://www.esfondi.lv).
* Darbības programmas grozījumu saskaņošana ES fondu 2014.–2020. gada plānošanas perioda uzraudzības komitejas rakstiskās procedūras ietvaros, t. sk. publicējot grozījumu priekšlikumu ES fondu 2014.–2020. gada plānošanas perioda uzraudzības komitejas tīmekļa vietnē <https://komitejas.esfondi.lv>.
 |
| 2. | Sabiedrības līdzdalība projekta izstrādē | Sabiedrības līdzdalība nodrošināta, paralēli virzot saskaņošanai darbības programmas grozījumu priekšlikumu ES fondu 2014.–2020. gada plānošanas perioda uzraudzības komitejā, kur pārstāvētas gan nozares ministrijas, gan sociālie un sadarbības partneri, rakstiskās procedūras ietvaros. Rakstiskā procedūra uzsākta 2020. gada 26.maijā.2020. gada 27.maijā darbības programmas grozījumu priekšlikums publicēts un bija publiski pieejams arī tīmekļa vietnē [www.esfondi.lv](http://www.esfondi.lv). |
| 3. | Sabiedrības līdzdalības rezultāti | ES fondu 2014.–2020. gada plānošanas perioda uzraudzības komitejas rakstiskās procedūras laikā izteiktie EK, sociālo un sadarbības partneru, tostarp nozaru ministriju komentāri iespēju robežās ir tikuši ņemti vērā - ciktāl tie nav pretrunā MK 2020. gada 19. maija sēdē ar protokollēmuma Nr. 34 33.§ apstiprinātajām ES fondu finansējuma pārdalēm. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likumā noteikto. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumu ietvaros.Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Rīkojuma projekts tiks realizēts esošo resursu ietvaros. |
| 3. | Cita informācija | Nav. |

Finanšu ministrs J.Reirs

Sorokina, 67083839

Jekaterina.Sorokina@fm.gov.lv

1. EIROPAS PARLAMENTA UN PADOMES REGULA (ES) Nr. 1301/2013 (2013. gada 17. decembris) par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 [↑](#footnote-ref-2)
2. EIROPAS PARLAMENTA UN PADOMES REGULA (ES) Nr. 508/2014 (2014. gada 15. maijs)

par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 [↑](#footnote-ref-3)